CELEX: 62013CN0653
Language: et
Date: 2013-12-10 00:00:00
Title: Kohtuasi C-653/13: 10. detsembril 2013 esitatud hagi — Euroopa Komisjon versus Itaalia Vabariik

29.3.2014   
            
            
               ET
            
            
               Euroopa Liidu Teataja
            
            
               C 93/19
            
         10. detsembril 2013 esitatud hagi — Euroopa Komisjon versus Itaalia Vabariik
   (Kohtuasi C-653/13)
   2014/C 93/30
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: D. Recchia, E. Sanfrutos Cano)
   
      Kostja: Itaalia Vabariik
   
      Hageja nõuded
   
   
               —
            
            
               tuvastada, et Itaalia Vabariik on rikkunud ELTL artikli 260 lõikest 1 tulenevaid kohustusi, kuna ta ei ole võtnud kõiki vajalikke meetmeid Euroopa Liidu Kohtu 4. märtsi 2010. aasta otsuse kohtuasjas C-297/08: komisjon vs. Itaalia — millega Euroopa Kohus tuvastas, et kuna Itaalia Vabariik ei ole võtnud Campania piirkonnas kõiki vajalikke meetmeid, et tagada jäätmete taaskasutus ja kõrvaldamine ilma inimeste tervist ohtu seadmata ja keskkonda kahjustamata, täpsemalt jättes loomata sobiva ja ühtse jäätmekõrvaldamisrajatiste võrgustiku, on ta rikkunud Euroopa Parlamendi ja nõukogu 5. aprilli 2006. aasta direktiivi 2006/12/EÜ (1) jäätmete kohta artiklitest 4 ja 5 tulenevaid kohustusi — täitmise tagamiseks;
            
         
               —
            
            
               mõista Itaalia Vabariigilt komisjonile välja päevades arvutatav karistusmakse 256 819,2 eurot (ehk 85 606,4 eurot päevas iga rajatise liigi eest), vähendades seda vajadusel väljapakutud järkjärgulise vähendamise valemi alusel — arvutatuna alates käesolevas asjas tehtava kohtuotsuse kuulutamise kuupäevast kuni kohtuasjas C-297/08 kohtuotsuse täieliku täitmiseni;
            
         
               —
            
            
               mõista Itaalia Vabariigilt komisjonile välja kindlasummaline trahv, mis saadakse summa 28 089,6 eurot päevas korrutamisel päevade arvuga, mille jooksul rikkumine kestab — arvutatuna alates kohtuasjas C-297/08 kohtuotsuse kuulutamise päevast kuni käesolevas asjas tehtava kohtuotsuse kuulutamise kuupäevani;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Itaalia ei ole võtnud vajalikke meetmeid tagamaks Euroopa Kohtu poolt kohtuasjas C-297/08 tehtud kohtuotsuse täitmist. Väljapakutud karistus (päevades arvutatav karistusmakse ja kindlasummaline trahv) on sobiv rikkumise raskuse ja kestuse seisukohast, arvestades ka vajadust tagada karistuse hoiatav mõju, et vältida korduvat rikkumist.
   
      (1)  Euroopa Parlamendi ja nõukogu 5. aprilli 2006. aasta direktiiv 2006/12/EÜ jäätmete kohta (ELT L 114, lk 9).